**Általános indoklás**

A Borsod-Abaúj-Zemplén Megyei Kormányhivatal 2019. évi ellenőrzési terve alapján ellenőrizte a képviselő-testület működéséről szóló szervezeti és működési szabályzatot. A felülvizsgálat során megállapítást nyert, hogy a jegyző helyettesítését tekintve Magyarország helyi önkormányzatairól szóló 2011. évi CLXXXIX. törvény 82. § (3) bekezdése szerint a jegyzői és aljegyzői tisztség egyidejű betöltetlensége, illetve tartós akadályoztatásuk esetére – legfeljebb hat hónap időtartamra – a szervezeti és működési szabályzat rendelkezik a jegyzői feladatok ellátásának módjáról. A jelenleg hatályos szervezeti és működési szabályzat ennek nem felel meg, mert a kormányhivatal vezetője csak betöltetlen jegyzői álláshely esetén nevezhet ki ideiglenes jelleggel jegyzőt hat hónap elteltével, a kormányhivatal vezetőjének nincs kinevezési jogköre az egyidejű betöltetlenség, illetve a tartós akadályoztatás esetében. Ezért célszerű a rendelet-tervezet szerinti módosítást végrehajtani.

**Részletes indoklás**

1. §

A módosító rendelkezést tartalmazza, melynek célja a magasabb szintű jogszabálynak történő megfelelés biztosítása.

2.§

Hatályon kívül helyezendő rendelkezést tartalmazza.

3.§

A hatályba léptető rendelkezést tartalmazza